ཤེས་རྟོགས་བྱས་པར་གཞིགས་ན།ཚན་སློབ་རླུང་འཕྲིན་དེ་ལྷ་སའི་སྐད་ཀྱི་ཐོག་ནས་གཏོང་བའི་རླུང་འཕྲིན་ཡིན་པ་དང་བརྗོད་བྱ་གཙོ་བོ་ཚན་སློབ་འབུར་ཐོན་བྱ་རྒྱུ་ཡིནཔ་དང་།ནང་དོན་ཐད་སློབ་གསོ་དང་།ཚན་རྩལ།ཞིང་འབྲོག་ལས།ལོ་ཆུང་བྱིས་པ་སོགས་ཁྱབ་ཁོངས་མང་པོ་དང་འབྲེལ་བ་ཡོད་པ་དང་དེའི་དམིགས་ཡུལ་ནི་སྤྱི་ཚོགས་ཀྱི་རིག་གནས་སྣང་ཚུལ་སྣ་ཚོགས་ཀྱི་ཐུགས་ཁུར་དང་།སློབ་གསོའི་སྤུས་ཚད།ཚན་རིག་སྤུས་ཚད།ནང་དོན་ཕུན་སུམ་ཚོགས་པའི་བོད་སྐད་རླུང་འཕྲིན་གཏོད་རྒྱུ་དེ་རེད།གློག་རླབས་དེ་གཏོང་འགོ་ཚུགས་པས་བོད་ལྗོངས་མི་དམངས་ཀུན་ཁྱབ་རླུང་འཕྲིན་ལས་ཁུངས་ཀྱི་ད་ཡོད་འཕྲིན་ལམ་གྱི་ཐོན་ཁུངས་དང་ལེ་ཚན་གྱི་ནང་དོན་སྔར་བས་ཕུན་སུམ་ཚོགས་སུ་དང་འཐུས་ཚང་དུ་འགྲོ་རྒྱུ་དང་རླུང་འཕྲིན་ལས་ཁུངས་ཀྱི་རླུང་འཕྲིན་གྱི་འཕྲིན་ལམ་དེ་བར་མང་དུ་འགྲོ་རྒྱུ་ཡིན་པ་དེའི་ནང་བོད་སྐད་རླུང་འཕྲིན་གྱི་འཕྲིན་ལམ་དེ་བར་ཟིན་ཞིང་།བོད་ལྗོངས་རླུང་འཕྲིན་གྱི་སྤྱི་ཡོངས་ཀྱི་སྟོབས་ཤུགས་དང་འགྲན་རྩོད་ནུས་པ་སྔར་བས་མཐོ་རུ་དང་རང་ལྗོངས་ཀྱི་རྒྱ་ཆེའི་གསན་པ་པོས་ཏང་གི་བྱེད་ཕྱོགས་སྲིད་ཇུས་ཤེས་རྟོགས་བྱེད་རྒྱུར་སྟབས་བདེ་བྱུང་ནས་འབྱོར་ཕྱུག་དང་།ཞི་མཐུན།བདེ་སྐྱིད།ཁྲིམས་སྐྱོང་།ཤེས་དཔལ།མཛེས་སྡུག་བཅས་ལྡན་པའི་བོད་གསར་འཛུགས་སྐྲུན་བྱེད་ཆེད་དེ་བས་ཆེ་བའི་གླེང་ཕྱོགས་རྒྱབ་སྐྱོར་བྱ་རྒྱུ་རེད།རྩོམ་འགན་པ།རྟ་མགྲིན